اسلام آباد : پاکستان آن ریسکیو 1122 نا ٹیم ترکیہ غا راہی مس۔ سے شنبے نادے آ ترجمان پی آئی اے نا رداٹ ریسکیو 1122 نا ٹیم ترکیہ غا راہی مسنے، ریسکیو ٹیم 52 باسک آتیا تالان ءِ ہرانا کماشی ءِ ڈی جی ریسکیو1122 سروس کننگ اٹی ءِ۔ دا ٹیم پی آئی اے نا جہاز PK-707لاہور بالی پٹ آن استنبول آ راہی مس۔ ترجمان پارے کہ ہندا جہاز اٹی حکومت پاکستان نا کنڈ آن کارگو امداد ہم گدریفنگانے۔ اوپارے کہ 6 فروری آ زمی جمب آن پد پاکستان تون اوار مچ آ دنیا نا ملک آک امداد وریسکیو ٹیم تے ترکیہ و شام آ گدریفنگ ءُ۔
(اے پی پی)
